**Likumprojekta “Grozījumi “Covid-19 infekcijas izplatības seku pārvarēšanas likumā”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi “Covid-19 infekcijas izplatības seku pārvarēšanas likumā”” (turpmāk - likumprojekts) izstrādes mērķis ir paplašināt mērķa grupu, kurai ir tiesības saņemt vienreizējo pabalstu, kas noteikts Covid-19 infekcijas izplatības seku pārvarēšanas likuma (turpmāk – Likums) 68.pantā, nodrošinot, ka Latvijā dzīvojošiem Latvijā piešķirtās izdienas pensijas saņēmējiem, kuri nav sasnieguši vecuma pensijas piešķiršanai nepieciešamo vecumu un kuriem ir noteikta invaliditāte, tiek izmaksāts vienreizējais pabalsts Covid -19 radīto negatīvo seku mazināšanai.  Likumprojekts stājas spēkā nākamajā dienā pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2021.gada 18.maijā MK sēdē dotais uzdevums (protokols nr.42, 24§, 2.punkts) - Labklājības ministrijai izstrādāt un labklājības ministrei līdz 2021.gada 27. maijam iesniegt izskatīšanai Ministru kabineta 1.jūnija sēdē grozījumus Covid-19 infekcijas izplatības seku pārvarēšanas likumā, paredzot izmaksāt vienreizēju pabalstu 200 *euro* apmērā Latvijā dzīvojošai personai, kura laikposmā no 2021. gada 1. marta līdz sakarā ar Covid-19 infekcijas izplatību izsludinātās ārkārtējās situācijas beigām ir Latvijas izdienas pensijas saņēmēja, kura nav sasniegusi vecuma pensijas piešķiršanai nepieciešamo vecumu un kurai ir noteikta invaliditāte. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ārkārtējās situācijas laikā, kas valstī bija izsludināta no 2020.gada 9.novembra līdz 2021.gada 6.aprīlim saistībā ar Covid-19 infekcijas izplatību, papildu finansiālā atbalsta sniegšana tika nodrošināta konkrētām mērķa grupām, lai mazinātu Covid-19 infekcijas izplatības radīto negatīvo ietekmi un spriedzi.  2021.gada 11.martā Saeima pieņēma grozījumus Likumā, kas 68.panta 1.punktā paredz izmaksāt vienreizēju pabalstu Latvijā dzīvojošai personai, kura laikposmā no 2021.gada 1.marta līdz sakarā ar Covid-19 infekcijas izplatību izsludinātās ārkārtējās situācijas beigām ir Latvijas vecuma, invaliditātes vai apgādnieka zaudējuma pensijas, tai skaitā priekšlaicīgi un avansā piešķirtās pensijas saņēmēja, speciālās valsts pensijas saņēmēja, izdienas pensijas saņēmēja, kura ir sasniegusi vecuma pensijas piešķiršanai nepieciešamo vecumu, taču vecuma pensija nav piešķirta, atlīdzības par darbspēju zaudējumu vai atlīdzības par apgādnieka zaudējumu saņēmēja, vai arī valsts sociālā nodrošinājuma pabalsta saņēmēja, tai skaitā, ja pabalsta izmaksa uz laiku ir pārtraukta.  Vienlaikus veiktie grozījumi Likumā (68.panta 2.punkts) nosaka, ka papildu 200 *euro* vienreizējs pabalsts tiek izmaksāts bērna ar invaliditāti kopšanas pabalsta vai pabalsta personām ar invaliditāti, kurām nepieciešama kopšana, saņēmējiem. Īpašās kopšanas pabalsta saņēmēji ir cilvēki ar ļoti smagu invaliditāti, kuriem pabalsts piešķirts, balstoties uz Veselības un darbspēju ekspertīzes ārstu valsts komisijas (turpmāk – Valsts komisija) izsniegtu atzinumu par īpašas kopšanas nepieciešamību.  Atbilstoši veiktajiem grozījumiem Likumā š.g. aprīlī Valsts sociālās apdrošināšanas aģentūra (turpmāk – VSAA) veica vienreizējā pabalsta izmaksuLikumā noteikto pakalpojumu saņēmējiem.  Viena no vienreizējā pabalsta saņēmēju mērķa grupām bija arī izdienas pensijas saņēmēji, kuri ir sasnieguši vecuma pensijas piešķiršanai nepieciešamo vecumu, bet kuriem vecuma pensija nav piešķirta. Tādējādi attiecībā uz izdienas pensiju saņēmējiem, vienreizējā pabalsta izmaksa ir ierobežota tikai uz vienu konkrētu grupu - *sasnieguši vecuma pensijas piešķiršanai nepieciešamo vecumu, bet kuriem vecuma pensija nav piešķirta.* Citiem izdienas pensijas saņēmējiem Likumā netika paredzēts izmaksāt vienreizējo pabalstu, jo izdienas pensija pēc savas būtības jau ir speciāla sociālā garantija, ko saņem cilvēki darbspējīgā vecumā.  Tāpat viena no vienreizējā pabalsta saņēmēju mērķa grupām ir personas ar invaliditāti. Personas ar invaliditāti saskaras ar funkcionēšanas ierobežojumiem (jo īpaši personas ar I un II invaliditātes grupu – tātad personas ar ļoti smagu un smagu invaliditāti, ar būtiskiem darbspēju ierobežojumiem), kas nereti ietekmē personu spēju pilnvērtīgi iekļauties dažādos sabiedriskos procesos, tostarp nodarbinātībā, radot augstāku sociālas atstumtības risku. Turklāt jāņem vērā, ka nereti personas ar invaliditāti saskaras ar papildu izdevumiem, lai uzlabotu vai uzturētu vismaz esošā stāvoklī savu veselību un funkcionalitāti. Ierobežojot izdienas pensiju saņēmēju tiesības uz vienreizējā pabalsta saņemšanu, tika ierobežotas arī to personu ar invaliditāti tiesības uz vienreizējo pabalstu, kuras, vērtējot sev izdevīgāko, Latvijas invaliditātes pensijas vietā bija izvēlējušās izdienas pensiju, tādēļ vienreizējā pabalsta izmaksu kā izdienas pensijas saņēmēji nevarēja saņemt.  Kā norāda Latvijas Republikas Satversmes tiesa - “ņemot vērā Latvijai saistošās starptautiskās cilvēktiesību normas, invaliditāte ir atzīstama par vienu no tiem Satversmes 91.panta saturā ietilpstošajiem kritērijiem, uz kuru pamata diskriminācija ir aizliegta. Turklāt personas ar invaliditāti ir īpaši aizsargājama personu grupa, un valstij citstarp ir jāīsteno arī īpaši pasākumi, lai nodrošinātu šīm personām vienlīdzīgas iespējas un likumiskās brīvības” (*skatīt spriedumu lietā Nr. 2019-27-03, 20.3.3. punkts*). Tādējādi, lai neveidotos situācija, ka personas ar invaliditāti, kuras atrodas līdzīgos un pat vienādos apstākļos, saskartos ar atšķirīgu attieksmi, ko ietekmē personai izmaksājamā pensija vai valsts sociālais pabalsts, vienreizējā pabalsta izmaksa ir nodrošināma arī tiem izdienas pensijas saņēmējiem, kuri nav sasnieguši vecuma pensijas piešķiršanai nepieciešamo vecumu un kuriem Valsts komisija ir noteikusi invaliditāti. Kā norāda Latvijas Republikas Satversmes tiesa - “valsts īpašie pasākumi personu ar invaliditāti vienlīdzīgo iespēju un likumisko brīvību nodrošināšanai izpaužas kā zināmu priekšrocību noteikšana šīm personām, lai mazinātu vēsturiski vai sistēmiski radušos tiesību ierobežojumus” (*skatīt spriedumu lietā Nr. 2019-27-03, 26.punkts*), tādēļ, sniedzot papildu atbalstu personām ar invaliditāti, tiks sekmētas personu ar invaliditāti iespējas saņemt savām vajadzībām atbilstošus atbalsta pakalpojumus, neatkarīgi no tā, vai persona ir izvēlējusies saņemt izdienas pensiju vai invaliditātes pensiju  Izdienas pensiju administrēšanu nodrošina VSAA (likuma „Par valsts sociālo apdrošināšanu” 24.panta trešā daļa), izņemot militārpersonām (administrē Aizsardzības ministrija) un valsts drošības iestāžu amatpersonām (administrē – Satversmes aizsardzības birojs un Militārās izlūkošanas un drošības dienests). Lai sniegtu atbalstu tiem Latvijas izdienas pensiju saņēmējiem, kuri nav sasnieguši vecuma pensijas piešķiršanai nepieciešamo vecumu un kuriem ir noteikta invaliditāte, likumprojekts paredz arī šīm personām izmaksāt vienreizējo pabalstu, kuru veiks iestādes, kuras personai piešķir un izmaksā izdienas pensiju, - VSAA, Aizsardzības ministrija, Militārās izlūkošanas un drošības dienests un Satversmes aizsardzības birojs, jo šo iestāžu rīcībā ir informācija par izdienas pensijas saņēmējiem.  Likumprojekts paredz, ka vienreizējo pabalsta izmaksu VSAA veiks personām š.g. jūlijā bez personas iesnieguma, piegādājot to saņēmēja norādītajā dzīvesvietā bez maksas vai pārskaitot uz kredītiestādes vai pasta norēķinu sistēmas (PNS) kontu, kurā pabalsta saņēmējam tiek ieskaitīta izdienas pensija.  Savukārt, Aizsardzības ministrija, Militārās izlūkošanas un drošības dienests un Satversmes aizsardzības birojs, vienreizējā pabalsta izmaksu veiks š.g. jūlijā, pamatojoties uz personas iesniegumu un piegādājot to saņēmēja norādītajā dzīvesvietā bez maksas vai pārskaitot uz kredītiestādes kontu, kurā pabalsta saņēmējam tiek ieskaitīta izdienas pensija.  Invaliditātes likuma 3.1 panta trešajā daļā ir noteiktas institūcijas, kurām ir tiesības apstrādāt Invaliditātes informatīvāsistēmā iekļauto informāciju saistībā ar prognozējamu invaliditāti un invaliditāti, tostarp personas datus, lai nodrošinātu to darbību reglamentējošos normatīvajos aktos noteikto funkciju vai deleģēto uzdevumu izpildi. Atbilstoši Invaliditātes likumam Aizsardzības ministrijai, Militārās izlūkošanas un drošības dienestam un Satversmes aizsardzības birojam nav noteiktas tiesības šādus datus saņemt. Šīm iestādēm, veicot izdienas pensiju izmaksu, nav nepieciešama pazīme par personai noteikto invaliditātes statusu, jo izdienas pensijas piešķiršana un tās apmēra noteikšana nav saistīta ar personai noteikto invaliditāte statusu. Līdz ar to, lai minētās iestādes varētu veikt vienreizējā pabalsta izmaksu konkrētajai mērķa grupai, pašām personām attiecīgajā iestādē ir sevi jāidentificē kā personu ar invaliditāti, iesniedzot rakstisku iesniegumu vienreizējā pabalsta saņemšanai.  Saņemot personas iesniegumu, iestāde, pārliecinoties par personai noteikto invaliditāti, varēs piešķirt un izmaksāt vienreizējo pabalstu. Jāņem vērā, ka informācija par Militārās izlūkošanas un drošības dienesta un Satversmes aizsardzības biroja izdienas pensijas saņēmējiem ir ierobežotas pieejamības informācija, līdz ar to nebūtu pieļaujams, ka šīs iestādes pieprasītu informāciju par visiem saviem izdienas pensijas saņēmējiem bez pašas personas iesnieguma, kas apliecinātu pašas personas piekrišanu šo datu apstrādei.  Ņemot vērā, ka minētajām iestādēm ir informācija par to administrēto izdienas pensijas saņēmējiem un izdienas pensijas saņemšanas veidu – pārskaitot uz kredītiestādes kontu vai saņemot pensiju dzīvesvietā- tad arī vienreizējo pabalstu attiecīgā iestāde varēs izmaksāt tādā pašā veidā kā izdienas pensiju. Šāda vienreizējā pabalsta piešķiršana saskaņota ar minētajām iestādēm, kas izmaksā izdienas pensiju.  Izdienas pensijas saņēmējiem, kuri nav sasnieguši vecuma pensijas piešķiršanai nepieciešamo vecumu, kuriem ir noteikta invaliditāte un kuriem tiesības uz vienreizējo pabalstu radušās no 2021. gada 1. marta līdz ārkārtējās situācijas beigām, bet kuri to nav saņēmuši atbilstoši Likuma 70.1 panta noteikumiem, attiecīgi VSAA vienreizējo pabalstu bez personas iesnieguma vai Aizsardzības ministrija, Militārās izlūkošanas un drošības dienests un Satversmes aizsardzības birojs, pamatojoties uz personas iesniegumu, piešķirs un izmaksās 30 dienu laikā no dienas, kad pieņemts lēmums par izdienas pensijas piešķiršanu. |
| 3. | Projekta izstrādē iesaistītās institūcijas un publiskas personas kapitālsabiedrības | VSAA, Aizsardzības ministrija, Militārās izlūkošanas un drošības dienests, Satversmes aizsardzības birojs. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar VSAA sniegto informāciju tās uzskaitē 2021.gada februārī bija 475 izdienas pensijas saņēmēji vecumā līdz 63 (ieskaitot) gadu vecumam, kuriem ir noteikta invaliditāte un nav piešķirta invaliditātes pensija vai atlīdzība par darbspēju zaudējumu.  Aizsardzības ministrijas Sociālo lietu nodaļa ir uzskaitījusi 84 izdienas pensionārus, kuri saņem izdienas pensiju un viņiem ir noteikta invaliditāte.  Vienreizēja pabalsta izmaksa pozitīvi ietekmēs šīs personas un viņu ģimenes locekļus, stiprinot viņu finansiālo kapacitāti un spēju nodrošināt personu ar invaliditāti labākās intereses. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 112 514 952 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 112 514 952 | 0 | 0 | 0 | 0 | 0 | 0 |
| *Labklājības ministrijas pamatbudžeta programma 99.00.00 “Līdzekļu neparedzētiem gadījumiem izlietojums”* | *112 514 952* | *-16 800* | *0* | *0* | *0* | *0* | *0* |
| *Aizsardzības ministrijas pamatbudžeta programma 99.00.00 “Līdzekļu neparedzētiem gadījumiem izlietojums”* | *0* | *16 800* | *0* | *0* | *0* | *0* | *0* |
| 1.2. valsts speciālais budžets*, tai skaitā:* | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 112 514 952 | 0 | 0 | 0 | 0 | 0 | 0 |
| 2.1. valsts pamatbudžets | 112 514 952 | 0 | 0 | 0 | 0 | 0 | 0 |
| *Labklājības ministrijas pamatbudžeta programma 99.00.00 “Līdzekļu neparedzētiem gadījumiem izlietojums”* | *112 514 952* | *-16 800* | *0* | *0* | *0* | *0* | *0* |
| *Aizsardzības ministrijas pamatbudžeta programma 99.00.00 “Līdzekļu neparedzētiem gadījumiem izlietojums”* | *0* | *16 800* | *0* | *0* | *0* | *0* | *0* |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 |  | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins | Nav. | | | | | | |
| 6.2. detalizēts izdevumu aprēķins | Saskaņā ar VSAA sniegto informāciju tās uzskaitē 2021.gada februārī bija 475 izdienas pensijas saņēmēji vecumā līdz 63 (ieskaitot) gadu vecumam, kuriem ir noteikta invaliditāte un nav piešķirta invaliditātes pensija vai atlīdzība par darbspēju zaudējumu. Līdz ar to provizoriski nepieciešamie līdzekļi vienreizējā 200 *euro* pabalsta izmaksai VSAA uzskaitē esošo izdienas pensijas saņēmējiem ar invaliditāti tiek prognozēti 95 000 *euro* (475 personas x 200 *euro*).  Saskaņā ar Ministru kabineta 2021.gada 18.marta rīkojumu Nr.176 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” Labklājības ministrijai (VSAA) no valsts budžeta programmas 02.00.00 "Līdzekļi neparedzētiem gadījumiem" piešķirts finansējums 112 514 952 *euro* apmērā, tajā skaitā:  - 112 477 200 *euro*, lai Covid-19 infekcijas izplatības seku pārvarēšanas likuma 68. pantā noteiktajām personām ar 2021. gada 1. aprīli izmaksātu vienreizēju pabalstu 200 *euro* apmērā;  - 37 752 *euro* VSAA informācijas tehnoloģiju sistēmu pielāgošanai.  Minētais finansējums piešķirts Labklājības ministrijai (VSAA) saskaņā ar Finanšu ministrijas 2021.gada 26.marta rīkojumu Nr.175 “Par līdzekļu piešķiršanu”.  Pēc faktiskās izpildes datiem uz 2021.gada 16.maiju, piešķirto līdzekļu izlietojums ir 109 561 952 *euro*, tajā skaitā:  - 109 524 200 *euro*, lai Covid-19 infekcijas izplatības seku pārvarēšanas likuma 68. pantā noteiktajām personām ar 2021. gada 1. aprīli izmaksātu vienreizēju pabalstu 200 *euro* apmērā;  - 37 752 *euro* VSAA informācijas tehnoloģiju sistēmu pielāgošanai.  Līdz ar to faktiskais piešķirto līdzekļu atlikums ir 2 953 000 *euro*. Līdz ar to Labklājības ministrija vienreizējo 200 *euro* pabalstu VSAA uzskaitē esošo izdienas pensijas saņēmējiem ar invaliditāti nodrošinās tai piešķirto līdzekļu ietvaros.  VSAA likumprojekta ieviešana iespējama, veicot minimālus IS pielāgojumus, lai likumprojektā minētajam kontingentam vienreizējo pabalstu piešķirtu manuāli. IS pielāgošanas izmaksas tiks segtas VSAA piešķirtā finansējuma ietvaros.  Aizsardzības ministrijas Sociālo lietu nodaļa ir uzskaitījusi 84 izdienas pensionārus, kuri saņem izdienas pensiju un viņiem ir noteikta invaliditāte, vienlaikus norādot, ka šie dati ir aptuveni, jo ir iegūti no Valsts ieņēmumu dienesta Elektroniskās deklarēšanas sistēmas (EDS), kurā šie izdienas pensijas saņēmēji ir norādījuši sevi kā personu ar invaliditāti, lai izdienas pensijai būtu piemērojams iedzīvotāju ienākuma nodokļa atvieglojums. Tādējādi provizoriski papildus nepieciešamie līdzekļi vienreizējā 200 *euro* pabalsta izmaksai izdienas pensijas saņēmējiem ar invaliditāti, kuri ir Aizsardzības ministrijas uzskaitē, būtu 16 800 *euro* (84 personas x 200 *euro*).  Savukārt Militārās izlūkošanas un drošības dienests, kā arī Satversmes aizsardzības birojs ir snieguši informāciju par to, ka šo iestāžu uzskaitē nav izdienas pensijas saņēmēju, kuriem ir noteikta invaliditāte.  Lai nodrošinātu papildus finansējumu Aizsardzības ministrijai vienreizējā pabalsta 200 *euro* izmaksai, tiek plānots veikt grozījumus Ministru kabineta 2021.gada 18.marta rīkojumu Nr.176 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”, paredzot Labklājības ministrijai plānotā finansējuma samazinājumu par 16 800 *euro* (ņemot vērā iepriekš minēto Labklājības ministrijai piešķirtā finansējuma atlikumu) un piešķirot Aizsardzības ministrijai līdzekļus no valsts budžeta programmas 02.00.00 „Līdzekļi neparedzētiem gadījumiem” 16 800 *euro* apmērā, lai ar 2021.gada 1.jūliju sniegtu atbalstu Latvijā dzīvojošiem Latvijā piešķirtās izdienas pensijas saņēmējiem, kuri nav sasnieguši vecuma pensijas piešķiršanai nepieciešamo vecumu un kuriem ir noteikta invaliditāte, 200 *euro* apmērā. | | | | | | |
| 7. Amata vietu skaita izmaiņas | Nav. | | | | | | |
| 8. Cita informācija |  | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atsevišķa sabiedrības līdzdalība un komunikācija par likumprojektu nav paredzēta. Stājoties spēkā likumprojekta un ar likumprojektu saistīto normatīvo aktu grozījumiem, sabiedrība kompleksi tiks informēta par izmaiņām normatīvajos regulējumos un to ietekmi uz tās ikdienu, gan izmantojot valsts iestāžu tīmekļa vietnes, gan medijus. |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | VSAA, Aizsardzības ministrija |
| Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde neietekmēs pārvaldes funkcijas vai institucionālo struktūru. Jaunu institūciju izveide, esošu institūciju likvidācija vai reorganizācija nav nepieciešama.  Likumprojekta izpilde neietekmēs cilvēkresursus. |
| Cita informācija | Nav |

Labklājības ministre R. Petraviča

D.Trušinska, 67021553

[Dace.Trusinska@lm.gov.lv](mailto:Dace.Trusinska@lm.gov.lv)

A.Lukašenoka, 67021691

[Aiga.Lukasenoka@lm.gov.lv](mailto:Aiga.Lukasenoka@lm.gov.lv)

I.Štrausa, 60008559

[Ilze.Strausa@lm.gov.lv](mailto:Ilze.Strausa@lm.gov.lv)